Аднак варта паважаць рашэнне душпастыра, які добра ведае ментальнасць і звычаі сваіх парафіянаў і для духоўнага дабра вернікаў прымае рашэнне аб той ці іншай форме пахавання самагубцы. Касцёл дае нам вялікую свабоду, каб вырашаць знешнюю форму пахавання. Але найбольш істотным найперш з’яўляецца менавіта малітва. А сярод усіх скарбаў, якія мы можам тут, на зямлі, ахвяраваць за памерлага, найкаштоўнейшай і найбольш дзейснай з’яўляецца Ахвяра Божага Сына — святая Імша за збаўленне памерлага, незалежна ад таго, якім чынам абарвалася яго зямное жыццё.